— Вельмі шмат дзе не быў! Насамрэч, гэта не жарты. У нас вельмі шмат месцаў, якія можна паглядзець. Некаторыя вёскі падчас вайны былі цалкам знішчаныя, але ў іх такая магутная гісторыя, што проста дзіву даешся. Гісторыі кахання такія… Бывае, што застаўся толькі парк і больш нічога няма, але як пачынаюць распавядаць, якая ў яго багатая гісторыя, пра палац, які там стаяў, пра людзей, якія там бывалі, пра дзеянні, што адбываліся… Гэта неверагодна! Гарады нашыя мы наогул яшчэ не краналі! З абласных гарадоў мы здымалі толькі кавалачак Магілёва. А так езджу па вёсках ды мястэчках у асноўным.